ଗୀତାଞ୍ଜଳି ସାମନ୍ତରାୟ, ଓଡ଼ିଶା ମହିଳା ଫୁଟବଲ ଦଳର ପ୍ରଥମ ଅଧିନାୟିକା । ତାଙ୍କ ନେତୃତ୍ୱରେ ପ୍ରଥମ ଥର ଓଡ଼ିଶାରେ ଏକ ମହିଳା ଫୁଟବଲ ଦଳ ଗଠନ କରାଯାଇଥିଲା । ୧୯୯୨ରେ ଆସାମର ହାଫଲଙ୍ଗଠାରେ ଅନୁଷ୍ଠିତ ହୋଇଥିବା ପ୍ରଥମ ମହିଳା ଫେଡେରେସନ କପରେ ଏହି ଦଳ ଅଂଶଗ୍ରହଣ କରିଥିଲା । ଗୀତାଞ୍ଜଳି ଫୁଟବଲ ବ୍ୟତିତ ଖୋ-ଖୋ ଖେଳରେ ମଧ୍ୟ ଓଡ଼ିଶାକୁ ପ୍ରତିନିଧିତ୍ୱ କରିଛନ୍ତି । ତାଙ୍କ କନିଷ୍ଠ ଭଉଣୀ ଶ୍ରଦ୍ଧାଞ୍ଜଳି ଭାରତ ମହିଳା ଫୁଟବଲ ଦଳର ପୂର୍ବତନ ଅଧିନାୟିକା ଅଟନ୍ତି ।